Onnenpoika (Mikko Alatalon albumi)

Onnenpoika on suomalaislaulaja Mikko Alatalon soolouran kuudes studioalbumi vuodelta 1979. Albumin kappaleista tunnetuin lienee Syksyn sävel-kupletti ”Vesilasi, vessanavain, heiniä paali”, jonka ansioista ainakin osittain albumi menestyi hyvin. Kyseisestä kappaleesta julkaistu single oli jukeboxien toiseksi soitetuin single ja singlemyyntilistojen kolmas. Myös singlenä julkaistu ”Se on eldankaa”-kappale oli parhaimmillaan jukeboxien kolmanneksi soitetuin. Albumi julkaistiin Scandian Hi-Hat-levymerkillä LP-levynä ja C-kasettina eikä sitä ole toistaiseksi julkaistu CD-levynä. == Taustaa ja tuotanto == Alatalo voitti Syksyn sävel -laulukilpailun kappaleella ”Vicky Lee” syksyllä 1978. Seuraavana syksynä hän osallistui kilpailun karsintaan kupletilla ”Vesilasi, vessanavain, heiniä paali”. Karsintojen esiraati ei hyväksynyt kappaletta finaaliin. Kappale voitti kuitenkin lehdistöpalkinnon ja Alatalo pääsi esittämään lulun televisiossa. Kappale sai hyvää tv-näkyvyyttä, joten kappale päätettiin sijoittaa Alatalon tulevalle studioalbumille. ”Syntyny oon Suomesa” on reipas rockkappale, jonka Alatalo laulaa Halosen opastamana kaikkine taustalauluineen itse. ”Nuoruuden kultasiivet” kappaleessa Halonen soittaa Hammond-uruillaan improvisoiden scat-laulua. Alatalon mukaan kappaleessa on jopa heavy-rockin aineksia. Alatalon edellinen levy Yhdentoista virran maa (1978) aloitti ns. Lauluja siirtomaasuomesta -trilogian. Alatalon piti kerätä trilogian toisen osan levyä varten kokemuksia ja tarinoita ympäri Suomea ja aloitti keikkailun Suomen ympäri. Samoihin aikoihin Harri Rinne koetti yhdistellä yhteiskunnallista otetta sisältävää sanomaa ja vuosikymmenien takaista kuplettiperinnettä toisiinsa. Näistä aineksista syntyi Onnenpoika, jota voidaan pitää Alatalon ensimmäisenä, todellisena kuplettilevynä. Muusikot koottiin lähinnä tamperelaismuusikoista, mutta mukana on myös Halosen taustaryhmästä tuttu kitaristi Janne Louhivuori. Kaikki levyllä soittavat tamperelaismuusikot olivat melko tuntemattomia, mutta merkittävimpään rooliin nousi Masi Luoma, joka työskenteli Alatalon kanssa pitkän aikaa. Albumia harjoiteltiin Pispalassa, jossa Alatalo asui omakotitalossa. Myös tuottaja Halonen vieraili harjoitustilassa kehittämässä ryhmän musikaalisia taitoja. == Kappaleet == Kaikki kappaleet säveltäneet & sanoittaneet M. Alatalo & H. Rinne sekä kaikkien kappaleiden sovitukset tehnyt Kassu Halonen, ellei toisin mainita. === A-puoli === # # # # # # # === B-puoli === # * # # # # # Lähde:LP-levyn (HILP 141) takakannen, sanaliitteen ja levykeskiöiden tiedot. == Kokoonpano == === Muusikot === * Mikko Alatalo – laulu * Heikki Hakola – rummut * Kassu Halonen – kapellimestari, urut, piano, taustalaulut * Kari Lindstedt – sello * Janne Louhivuori – soolokitarat (1–4, 6, 8–13) * Martti Luoma – urut, Steinway-piano, harmonikka * Juuso Nordlund – bassokitara * Raimo Nyyssönen – komppikitara Lähteet: === Tuotanto === * Tom Vuori – äänitys (Finnscandia-studiot), miksaus * Jukka Teittinen – äänitys (Finnscandia-studiot), miksaus * Rauno Liukkunen / Cutting Room – kaiverrus * Henrik Schütt – valokuvat, kannen suunnittelu * Jorma ”Joppe” Auersalo – kannen suunnittelu, kannen toteutus * Tommi Liuhala – kannen suunnittelu, tuottaja * Kassu Halonen – tuottaja Lähteet: == Lähteet == == Aiheesta muualla == * Albumi äänitetietokannassa Luokka:Vuoden 1979 albumit Luokka:Mikko Alatalon albumit Luokka:Kassu Halosen tuottamat albumit Luokka:Tommi Liuhalan tuottamat albumit